Nimi Tunnistustiedot Luetteloon merkitsemisen perusteet Luetteloon merkitsemisen päivämäärä

1. Tariq YASMINA alias: Tarq Yasmina sukupuoli: mies; arvonimi: eversti; kansalaisuus: Syyria Tariq Yasmina toimii yhteyshenkilönä tieteellisen tutkimuskeskuksen (Scientific Studies and Research Centre, SSRC) ja presidentinpalatsin välillä ja on tässä ominaisuudessa osallisena Syyrian hallinnon kemiallisten aseiden käyttöön ja käytön valmisteluun. 21.1.2019

2. Khaled NASRI alias: Mohammed Khaled Nasri; Haled Natsri; sukupuoli: mies; arvonimi: SSRC:n Institute 1000 -laitoksen johtaja; kansalaisuus: Syyria Khaled Nasri johtaa tieteellisen tutkimuskeskuksen (Scientific Studies and Research Centre, SSRC) Institute 1000 -laitosta, joka vastaa tietotekniikka- ja elektroniikkajärjestelmien kehittämisestä ja valmistamisesta Syyrian kemiallisten aseiden ohjelmalle. 21.1.2019

3. Walid ZUGHAIB alias: Zughib, Zgha'ib, Zughayb; arvonimi: tohtori, SSRC:n Institute 2000 -laitoksen johtaja; sukupuoli: mies; kansalaisuus: Syyria Walid Zughaib johtaa tieteellisen tutkimuskeskuksen (Scientific Studies and Research Centre, SSRC) Institute 2000 -laitosta, joka vastaa laitteiden kehittämisestä ja valmistamisesta Syyrian kemiallisten aseiden ohjelmalle. 21.1.2019

4. Firas AHMED alias: Ahmad; arvonimi: eversti, SSRC:n Institute 1000 -laitoksen turvallisuusyksikön päällikkö; sukupuoli: mies; syntymäaika: 21.1.1967; kansalaisuus: Syyria Firas Ahmed toimii turvallisuusyksikön päällikkönä tieteellisen tutkimuskeskuksen (Scientific Studies and Research Centre, SSRC) Institute 1000 -laitoksessa, joka vastaa tietotekniikka- ja elektroniikkajärjestelmien kehittämisestä ja valmistamisesta Syyrian kemiallisten aseiden ohjelmalle. Hän on osallistunut kemiallisiin aseisiin liittyvien materiaalien siirtoihin ja kätkemisiin Syyrian liityttyä kemiallisten aseiden kieltosopimukseen. 21.1.2019

5. Said SAID alias: Saeed, Sa’id Sa’id, arvonimi: tohtori, SSRC:n Institute 3000 (alias Institute 6000) -laitoksen jäsen; sukupuoli: mies; syntymäaika: 11.12.1955 Said Said on merkittävä henkilö tieteellisen tutkimuskeskuksen (Scientific Studies and Research Centre, SSRC) Institute 3000 (alias Institute 6000) -laitoksessa; kyseinen laitos vastaa Syyrian kemiallisten aseiden kehittämisestä ja valmistamisesta. 21.1.2019

6. Anatoliy Vladimirovich CHEPIGA Анатолий Владимирович ЧЕПИГА, alias Ruslan BOSHIROV sukupuoli: mies; syntymäajat: 5.4.1979; 12.4.1978; syntymäpaikat: Nikolaevka, Amur Oblast, Venäjä; Dushanbe, Tadžikistan GRU:n upseeri Anatoli Tšepiga (alias Ruslan Boširov) piti hallussaan, kuljetti ja käytti tämän jälkeen viikonloppuna 4.3.2018 Salisburyssa Novitšok-hermomyrkkyä. Yhdistyneen kuningaskunnan syyttäjälaitos nosti 5.9.2018 Ruslan Boširovia vastaan syytteet Sergei Skripalin murhan suunnittelusta, Sergei Skripalin, Julia Skripalin ja Nick Baileyn murhayrityksestä, Novitšok-hermomyrkyn käytöstä ja hallussapidosta sekä vaikean ruumiinvamman tahallisesta tuottamuksesta Julia Skripalille ja Nick Baileylle. 21.1.2019

7. Alexander Yevgeniyevich MISHKIN Александр Евгеньевич МИШКИН, alias Alexander PETROV sukupuoli: mies; syntymäaika: 13.7.1979; syntymäpaikat: Loyga, Venäjä; Kotlas, Venäjä GRU:n upseeri Aleksandr Miškin (alias Aleksandr Petrov) piti hallussaan, kuljetti ja käytti tämän jälkeen viikonloppuna 4.3.2018 Salisburyssa Novitšok-hermomyrkkyä. Yhdistyneen kuningaskunnan syyttäjälaitos nosti 5.9.2018 Aleksandr Petrovia vastaan syytteet Sergei Skripalin murhan suunnittelusta, Sergei Skripalin, Julia Skripalin ja Nick Baileyn murhayrityksestä, Novitšok-hermomyrkyn käytöstä ja hallussapidosta sekä vaikean ruumiinvamman tahallisesta tuottamuksesta Julia Skripalille ja Nick Baileylle. 21.1.2019

8. Vladimir Stepanovich ALEXSEYEV Владимир Степанович АЛЕКСЕЕВ sukupuoli: mies; arvonimi: GRU:n ensimmäinen apulaispäällikkö Vladimir Stepanovitš Aleksejev on GRU:n (alias GU) ensimmäinen apulaispäällikkö. Ottaen huomioon hänen johtava asemansa GRU:ssa Aleksejev on vastuussa siitä, että GRU:n upseerit pitivät hallussaan, kuljettivat ja käyttivät viikonloppuna 4.3.2018 Salisburyssa Novitšok-hermomyrkkyä. 21.1.2019

9. Igor Olegovich KOSTYUKOV Игорь Олегович КОСТЮКОВ sukupuoli: mies; arvonimi: GRU:n ensimmäinen apulaispäällikkö Igor Olegovitš Kostjukov, ottaen huomioon hänen silloinen johtava asemansa GRU:n (alias GU) ensimmäisenä apulaispäällikkönä, on vastuussa siitä, että GRU:n upseerit pitivät hallussaan, kuljettivat ja käyttivät viikonloppuna 4.3.2018 Salisburyssa Novitšok-hermomyrkkyä. 21.1.2019

10. Andrei Veniaminovich YARIN (Андрей Вениаминович ЯРИН) sukupuoli: mies; syntymäaika: 13. helmikuuta 1970; syntymäpaikka: Nizhny Tagil; kansalaisuus: Venäjä; arvonimi: presidentin kanslian sisäpolitiikasta vastaavan osaston päällikkö Andrei Yarin on Venäjän federaation presidentin kanslian sisäpolitiikasta vastaavan osaston päällikkö. Tässä tehtävässään hän on vastuussa sisäisten poliittisten päälinjausten suunnittelusta ja toteutuksesta. Andrei Yarin nimitettiin myös presidentin kanslian erityistyöryhmään, jonka tehtävänä oli torjua Aleksei Navalnyin vaikutusta Venäjän yhteiskuntaan muun muassa operaatioilla, joilla pyrittiin tahraamaan hänen maineensa. Aleksei Navalnyi on ollut valtion ja Venäjän federaation oikeusalan toimijoiden järjestelmällisen häirinnän ja tukahduttamistoimien kohteena poliittisessa oppositiossa olevan merkittävän asemansa vuoksi. 15.10.2020

Venäjän federaation viranomaiset seurasivat tarkkaan Aleksei Navalnyin toimintaa hänen matkallaan Siperiaan elokuussa 2020. Elokuun 20. päivänä 2020 hän sairastui vakavasti ja hänet otettiin sairaalaan Omskissa Venäjän federaatiossa. Elokuun 22. päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla. Tässä tilanteessa voidaan kohtuudella päätellä, että Aleksei Navalnyin myrkyttäminen oli mahdollista ainoastaan presidentin kanslian hyväksynnällä. Kun otetaan huomioon Andrei Yarinin asema presidentin kanslian ylemmässä johdossa, hän on siten vastuussa niiden henkilöiden johdattelemisesta ja tukemisesta, jotka toteuttivat Aleksei Navalnyin myrkyttämisen Novitšok-ryhmään kuuluvalla hermomyrkyllä tai osallistuivat siihen, mikä on kemiallisten aseiden kieltosopimuksessa tarkoitettua kemiallisten aseiden käyttöä.

11. Sergei Vladilenovich KIRIYENKO (Сергей Владиленович КИРИЕНКО) sukupuoli: mies; syntymäaika: 26. heinäkuuta 1962; syntymäpaikka: Sukhumi; kansalaisuus: Venäjä; arvonimi: Venäjän federaation presidentin kanslian ensimmäinen apulaishenkilöstöpäällikkö Sergei Kiriyenko on Venäjän federaation presidentin kanslian ensimmäinen apulaishenkilöstöpäällikkö. Tässä tehtävässään hän on vastuussa sisäpolitiikasta, mukaan luettuina poliittiset ryhmät ja poliittinen toiminta. Aleksei Navalnyi on ollut Venäjän federaation valtion ja oikeuslaitoksen toteuttaman järjestelmällisen häirinnän ja tukahduttamistoimien kohteena poliittisessa oppositiossa olevan merkittävän asemansa vuoksi. Venäjän federaation viranomaiset seurasivat tarkkaan Aleksei Navalnyin toimintaa hänen matkallaan Siperiaan elokuussa 2020. Elokuun 20. päivänä 2020 hän sairastui vakavasti ja hänet otettiin sairaalaan Omskissa Venäjän federaatiossa. Elokuun 22. päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla. 15.10.2020

Tässä tilanteessa voidaan kohtuudella päätellä, että Aleksei Navalnyin myrkyttäminen oli mahdollista ainoastaan presidentin kanslian hyväksynnällä. Kun otetaan huomioon Sergei Kiriyenkon asema presidentin kanslian ylemmässä johdossa, hän on siten vastuussa niiden henkilöiden johdattelemisesta ja tukemisesta, jotka toteuttivat Aleksei Navalnyin myrkyttämisen Novitšok-ryhmään kuuluvalla hermomyrkyllä tai osallistuivat siihen, mikä on kemiallisten aseiden kieltosopimuksessa tarkoitettua kemiallisten aseiden käyttöä.

12. Sergei Ivanovich MENYAILO (Сергей Иванович МЕНЯЙЛО) sukupuoli: mies; syntymäaika: 22.8.1960; syntymäpaikka: Alagir; kansalaisuus: venäläinen; arvonimi: Pohjois-Ossetia-Alanian johtaja Sergei Menyailo on Pohjois-Ossetia-Alanian johtaja. Hän oli Venäjän federaation presidentin täysivaltainen edustaja liittovaltion Siperian piirissä vuodesta 2016 huhtikuuhun 2021. Kyseisessä ominaisuudessaan hän oli vastuussa presidentin perustuslaillisten oikeuksien täytäntöönpanon varmistamisesta, mukaan lukien valtion sisä- ja ulkopolitiikan toteuttamisesta. Sergei Menyailo oli Venäjän federaation turvallisuusneuvoston jäsen elokuuhun 2021 saakka. Aleksei Navalnyi on ollut valtion ja Venäjän federaation oikeusalan toimijoiden järjestelmällisen häirinnän ja tukahduttamistoimien kohteena hänellä poliittisessa oppositiossa olevan merkittävän aseman vuoksi. Venäjän federaation viranomaiset seurasivat tarkkaan Aleksei Navalnyin toimintaa hänen matkallaan Siperiaan elokuussa 2020. Elokuun 20 päivänä 2020 hän sairastui vakavasti ja hänet otettiin sairaalaan Omskissa Venäjän federaatiossa. Elokuun 22 päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla. Tässä tilanteessa voidaan kohtuudella päätellä, että Aleksei Navalnyin myrkyttäminen oli mahdollista ainoastaan presidentin kanslian hyväksynnällä. Kun otetaan huomioon ylempään johtoon kuuluvan Sergei Menyailon asema presidentin kanslian entisenä edustajana liittovaltion Siperian piirissä, hän on siten vastuussa niiden henkilöiden johdattelemisesta ja tukemisesta, jotka toteuttivat Aleksei Navalnyin myrkyttämisen Novitšok-ryhmään kuuluvalla hermomyrkyllä tai osallistuivat siihen, mikä on kemiallisten aseiden kieltosopimuksessa tarkoitettua kemiallisten aseiden käyttöä. 15.10.2020

13. Aleksandr Vasilievich BORTNIKOV (Александр Васильевич БОРТНИКОВ) sukupuoli: mies; syntymäaika: 15. marraskuuta 1951; syntymäpaikka: Perm; kansalaisuus: Venäjä; arvonimi: Venäjän federaation turvallisuuspalvelun johtaja Alexandr Bortnikov on Venäjän federaation turvallisuuspalvelun johtaja, ja tässä asemassa hän on vastuussa Venäjän tärkeimmän turvallisuusviraston toiminnasta. Aleksei Navalnyi on ollut Venäjän federaation valtion ja oikeuslaitoksen toteuttaman järjestelmällisen häirinnän ja tukahduttamistoimien kohteena hänellä poliittisessa oppositiossa olevan merkittävän aseman vuoksi. Venäjän federaation turvallisuuspalvelu seurasi tiiviisti Aleksei Navalnyin toimia hänen Siperiaan suuntautuneella matkallaan elokuussa 2020. Elokuun 20. päivänä 2020 hän sairastui vakavasti ja hänet otettiin sairaalaan Omskissa Venäjän federaatiossa. Elokuun 22. päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla. 15.10.2020

Tässä tilanteessa ja ottaen huomioon, että Aleksei Navalnyi oli myrkyttämisensä aikaan seurannassa, voidaan kohtuudella päätellä, että myrkyttäminen oli mahdollista ainoastaan turvallisuuspalvelun myötävaikutuksella. Kun otetaan huomioon Alexandr Bortnikovin asema turvallisuuspalvelun ylemmässä johdossa, hän on siten vastuussa niiden henkilöiden tukemisesta, jotka toteuttivat Aleksei Navalnyin myrkyttämisen Novitšok-ryhmään kuuluvalla hermomyrkyllä tai osallistuivat siihen, mitä pidetään kemiallisten aseiden kieltosopimuksessa tarkoitettuna kemiallisten aseiden käyttönä.

14. Pavel Anatolievich POPOV (Павел Анатольевич ПОПОВ) sukupuoli: mies; syntymäaika: 1. tammikuuta 1957; syntymäpaikka: Krasnoyarsk; kansalaisuus: Venäjä; arvonimi: Venäjän federaation apulaispuolustusministeri Pavel Popov on apulaisministeri Venäjän federaation puolustusministeriössä, ja tässä asemassa hänellä on kokonaisvastuu tutkimustoiminnasta. Tähän kuuluu ministeriön tieteellisten ja teknisten valmiuksien valvonta ja kehittäminen, mukaan lukien potentiaalin kehittäminen sekä olemassa olevien aseiden ja puolustustarvikkeiden nykyaikaistaminen. Venäjän puolustusministeriö otti vastuulleen Neuvostoliitosta perityt kemiallisten aseiden varastot ja niiden turvallisen varastoinnin, kunnes niiden tuhoaminen saadaan päätökseen. 15.10.2020

Elokuun 20. päivänä 2020 Aleksei Navalnyi sairastui vakavasti ja hänet otettiin sairaalaan Omskissa Venäjän federaatiossa. Elokuun 22. päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla.

Koska puolustusministeriöllä on kokonaisvastuu kemiallisten aseiden turvallisesta varastoinnista ja tuhoamisesta, tällaisten kemiallisten aseiden käyttö Venäjän federaation alueella voi olla mahdollista ainoastaan puolustusministeriön ja sen poliittisen johdon tahallisuuden tai tuottamuksellisuuden seurauksena. Kun otetaan huomioon Pavel Popovin asema Venäjän federaation puolustusministeriön ylemmässä johdossa, hän on siten vastuussa niiden henkilöiden avustamisesta, jotka toteuttivat Aleksei Navalnyin myrkyttämisen Novitšok-ryhmään kuuluvalla hermomyrkyllä tai osallistuivat siihen, mitä pidetään kemiallisten aseiden kieltosopimuksessa tarkoitettuna kemiallisten aseiden käyttönä.

15. Aleksei Yurievich KRIVORUCHKO (Алексей Юрьевич КРИВОРУЧКО) sukupuoli: mies; syntymäaika: 17. heinäkuuta 1975; syntymäpaikka: Stavropol; kansalaisuus: Venäjä; arvonimi: Venäjän federaation apulaispuolustusministeri Aleksei Krivoruchko on apulaisministeri Venäjän federaation puolustusministeriössä, jolla on kokonaisvastuu puolustusmateriaalista. Tähän kuuluu ministeriön ase- ja puolustustarvikevarastojen valvonta. Hän on vastuussa myös niiden hävittämisestä puolustusministeriölle uskottujen kansainvälisten sopimusten täytäntöönpanon puitteissa. Venäjän puolustusministeriö otti vastuulleen Neuvostoliitolta perityt kemiallisten aseiden varastot ja niiden turvallisen varastoinnin, kunnes niiden tuhoaminen saadaan päätökseen. 15.10.2020

Elokuun 20. päivänä 2020 Aleksei Navalnyi sairastui vakavasti ja hänet otettiin sairaalaan Omskissa Venäjän federaatiossa. Elokuun 22. päivänä 2020 hänet siirrettiin sairaalaan Berliiniin. Saksalainen erikoistunut laboratorio löysi selvää näyttöä siitä, että Aleksei Navalnyi oli myrkytetty Novitšok-ryhmään kuuluvalla hermomyrkyllä, ja laboratoriot Ranskassa ja Ruotsissa vahvistivat tämän. Kyseistä hermomyrkkyä on ainoastaan Venäjän federaation valtion viranomaisten saatavilla.